ইতিমধ্যেই বুথ থেকে ব্যালট বক্স নিয়ে এসে প্রতিটি ব্লকে ব্লকে স্ট্রংরুমে তা রাখাও হয়েছে। ২৪ ঘণ্টা স্ট্রংরুমের বাইরে কড়া পাহাড়ার বন্দোবস্ত করা হয়েছে৷ এদিকে পঞ্চায়েত নির্বাচনে পূর্ব বর্ধমান জেলা জুড়ে জায়গায় জায়গায় সংঘর্ষ, বুথ দখল, ব্যালট পেপার ছিনতাই, ব্যালট বাক্স পুকুরের জলে ফেলে দেওয়া প্রভৃতি ঘটনায় জেলা প্রশাসনের পক্ষ থেকে ১৭টি বুথে পুনর্নিবার্চন চেয়ে রাজ্য নির্বাচন কমিশনের কাছে আবেদন পাঠানো হয়েছে। যদিও জেলা প্রশাসন সূত্রে জানা গিয়েছে, নির্বাচনী পর্যবেক্ষকদের তরফেও পুর্ননির্বাচন চেয়ে সুপারিশ করা হতে পারে নির্বাচন কমিশনের কাছে। সেক্ষেত্রে পুননির্বাচনের বুথের সংখ্যা বাড়তে পারে।